جە وەرکەوتو کوردستانی بە هۆکار و نونگەو هەژاری، بێدەرامەتی، نەبیەی ئازادی و وەشگوزەرانی و گرفتە کۆمەڵایەتیێ و خێزانیەکێ وێکوشتەی ڕۆچ بە ڕۆچ ئینا هۆرکێشیایەنە. 
وێکوشتەکەی ئەگەر جە ویەردەنە حاڵەت بییەبۆنە، ئیتر ئارۆ بییەن بە دیاردە و مانگانە دەیان کەسێ پەناش ونەمەبەرانێ.
پەلیانەو (هەورامان نیوز)ی بە پەشت بەستەی بە ڕێکوزیاکێ مافو مرۆڤی جە وەرکەوتو کوردستانی، سەبارەت بە وێکوشتەێ ئی ئامارەشە وەڵاوکەردەنەوە کە تەنها پەی یەک مانگێ ویەردەیەن:
وێکوشتەی جە یەک مانگەنە؛
١٦ حاڵەتێ
١٠شان پیێ
٦شان ژەنی
٢حاڵەتێشان تەمەنشان کەمتەر جە ١٨ ساڵان
وێکوشتەی بەپاو پارێزگاکان
ئیلام: ٦ حاڵەتێ (١ ژەن و ٥ پیێ)
کرماشان: ٣ حاڵەتێ (١ ژەن و ٢ پیێ)
سنە: ٣ حاڵەتێ (٣ ژەنێ)
ئورمیەی: ٤ حاڵەتێ (١ ژەن و ٣ پیێ)
هۆکارەکێ وێکوشتەکەی
گرفتە خێزانیەکێ: ٩ حاڵەتێ (٦ ژەنێ و ٣ پیێ)
هەژاری و بێهەرمانی: ٦ حاڵەتێ (٦ پیێ)
کێشەی دەروونی: ١ حاڵەت (١ پیا)
جۆرەکی وێکوشتەکەی
وێ جەداردای: ١٣ حاڵەتێ (٥ ژەنێ و ٨ پیێ)
واردەی حەبێ: ٣ حاڵەتێ (١ ژەن و ٢ پیێ)
